Marfil Rembe'y

Marfil Rembe'y, héra tee hína Tavakuairetã Marfil Rembe'y (Hyãsiañe'ẽme: République de Côte d’Ivoire), ojeikuaavéva ko tetã héra Hyãsiañe'ẽme, ha'éva Côte d’Ivoire, ha'e peteĩ tetã hekosãsóva ojejuhúva Áfrika ipehẽngue kuarahyreiképe. Ijerére ojejuhu tetã Livéria ha Gynéa kuarahyreike gotyo; yvate gotyo ojejuhu tetã Mali ha tetã Vukína Fáso; Gána kuarahyresẽ ngotyo, ha upe paraguasu Atlántiko, parapyte Gynéa ojejuhu ñemby gotyo.

Marfil Rembe'y ha'e upe tetã 53ha orekovéva tekovekuéra ipype ha tetã 68ha ijyvy apekue tuichakuére, tapichakuéra retakue oiko ko tetãme ohupyty amo 23 sua ha ijyvy apekue ha'e 322 463 km². Itavusu ha'e táva Iamusúkoro ha ko tetã rekuái oimehápe ha'e táva Ambijã.

Umi karai Európagua oguahẽva peteĩha Margil Rembe'ýpe ha'e akue Poytuga retãygua. Amo sa'ary XVIII ipahápe, oñepyrũ oguahẽ umi karai Hyãsia retãygua, hákatu oñemoĩnte Marfil Rembe'y ijyvy Hyãsia ipoguýpe ary 1893-pe.

Ko téra Côte d’Ivoire ou Hyãsiañe'ẽgui, hetaite oñeñemu marfil (tapi'itĩmbuku rãingue guasu) ko yvýpe. Ary 1980 guive, ko tetã ojerure umi tetã ambuévape oipuru héra Hyãsiañe'ẽme, ani oiko hag̃ua heta téra ambuéva, hákatu ne'ĩra ojejapo upéicha.

Umi Marfil Rembe'y táva tuichavévaborder|100px|link=AmbijãAmbijã
 IamusúkoroTávaTetãvoreTavayguakuéra 1  Ambijã  Ambijã  4 395 243 2  Mbuake  Vallée du Bandama  536 189 3  Ndaloa  Sassandra-Marahoué  319 427 4  Korhogo  Savanes  286 071 5  Iamusúkoro  Iamusúkoro  281 735 6  San-Pédro  Bas-Sassandra  261 616 7  Gagnoa  Gôh-Djiboua  213 918 8  Man  Montagnes  188 704 Oimeháicha geohive.com rendápegeohive.com

 Mandu'apy 

 Joaju 

 afrol News - Costa de Marfil
 HRW ATLAS MUNDIAL - Costa de Marfil